Tban-d tugna n cbaḥa d ucekker, amedyaz yettcekkir tin iḥemmel, yettwali-tt d akken tzad di ṣṣifa, yeglem-itt-id d akken d "lalla-s n teḥdayin"d tanfalit i semrasen di tmetti taqbaylit i ucekker n tmeṭṭut ur nesɛi tamtilt, ycuba lxiṛ ɣer umdan ara yemmuqlen tin iḥemmel, anamek- is d akkan ur tt-yettxaṣ wara, ad tili akken i tessaram, lxiṛ ad yugar ɣer tama-s. akken daɣen ycuba awal-is ɣer sekkeṛ acku imeslayen-is weznen, d ayen i tt-yeǧǧan terna ccan i tlawin.